[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 15.9.2009

CОМ(2009) 465 окончателен

ДОКЛАД НА КОМИСИЯТА

ГОДИШЕН ДОКЛАД ЗА КОХЕЗИОННИЯ ФОНД (2008 г.)[SEC(2009) 1159 окончателен]

СЪДЪРЖАНИЕ

ГОДИШЕН ДОКЛАД ЗА КОХЕЗИОННИЯ ФОНД (2008 г .) 1

1. Финансово изпълнение през 2008 г. на периода 2000—2006 г. и приключване на проекти 3

2. Икономическа среда и условия на финансиране 9

3. Проверки и финансови корекции 10

4. Нередности, нотифицирани от държавите-членки 13

5. Оценка 14

6. Информация и публичност 15

Регламент (EО) № 1084/2006 за създаване на Кохезионен фонд и за отмяна на Регламент (ЕО) 1164/94 не изисква представянето на годишен доклад за Кохезионния фонд.

Ето защо настоящият доклад е представен в съответствие с член 14, параграф 1 от Регламент № 1164/1994 и обхваща изпълнението през 2008 г. на проекти по Кохезионния фонд, които са били одобрени в периода 2000—2006 г., а така също и бивши проекти по ИСПА в съответните държави-членки, включително България и Румъния.

В резултат на това настоящият доклад обхваща операции на Кохезионния фонд в тринадесетте държави-членки бенефициери към края на 2006 г., т.е. Гърция, Испания, Португалия, Кипър, Чешката република, Естония, Унгария, Латвия, Литва, Малта, Полша, Словакия и Словения, а така също и България и Румъния.

Подробности около изпълнението през 2008 г. на проекти, които са били одобрени за всяка държава-членка в периода 2000—2006 г., са представени в приложението към настоящия доклад.

1. Финансово изпълнение през 2008 г. на периода 2000—2006 г. и приключване на проекти

През 2008 г. петнадесет държави-членки (12-те държави-членки, присъединили се през 2004 и 2007 г., плюс Гърция, Португалия и Испания) отговаряха на изискванията за получаване на помощ от Кохезионния фонд. Трябва да се напомни, че в резултат на икономическия си растеж Ирландия престана да отговаря на изискванията след 1 януари 2004 г.

Като се има предвид, че всички поети задължения по проекти на Кохезионния фонд, финансирани в рамките на програмния период 2000—2006 г., са били изпълнени до 31 декември 2006 г., наличните за 2008 г. финансови ресурси по Кохезионния фонд се състояха единствено от бюджетни кредити за плащания.

Направени през 2008 г. плащания за проекти, одобрени в периода 2000—2006 г.

Първоначалният бюджет за 2008 г. възлизаше на 1 937 милиона EUR. Темпът на подаване на заявления за плащане обаче изискваше допълнителни бюджетни кредити за плащания. Генерална дирекция „Регионална политика“ поиска увеличение от общо близо 553 милиона EUR на бюджетните кредити за плащания. Увеличението на бюджетните кредити се дължеше на добрите цялостни резултати на държавите-членки, и по-специално на четири държави-членки бенефициери, които надскочиха прогнозите, а именно Словения, Словакия, Литва и Естония.

Доколкото става въпрос за бюджетните редове, отредени в миналото за ИСПА, в края на годината беше регистрирано ниво на изпълнение от 100 % за наличните бюджетни кредити.

В края на 2008 г. средната стойност на коефициента на усвояване (плащания спрямо поети задължения) за всички сегашни страни бенефициери по отношение проектите и по Кохезионния фонд, и на бившите проекти по ИСПА възлизаше на 66,3 %. България отбелязва най-ниския коефициент на усвояване (39,8 %), докато Малта е с най-високия коефициент на усвояване от 79,8 %. Останалите държави-членки се нареждат в диапазона между 50,9 % и 76,1 % от отпусната сума.

Таблица 1: Изпълнение през 2008 г. на плащанията от Кохезионния фонд и на плащанията, които в миналото се числяха към ИСПА (в евро)

Плащания, които в миналото се числяха към ИСПА | 650 000 000 | -100 000 000 -10 000 000 | 540 000 000 | 531 454 029 |

Португалия | 121 124 899 | 62,3% | 73 149 733 | 37,6% | 181 537 | 194 456 170 | 6,4% |

Испания | 401 570 546 | 62,3% | 242 969 772 | 37,7% | 644 540 318 | 21,3% |

Чешка република | 86 699 762 | 50,3% | 84 954 613 | 49,3% | 633 784 | 172 288 158 | 5,7% |

Естония | 38 398 994 | 54,6% | 29 140 155 | 41,4% | 2 765 566 | 70 304 714 | 2,3% |

Унгария | 40 777 254 | 51,3% | 36 533 591 | 46,0% | 2 110 617 | 79 421 462 | 2,6% |

Латвия | 64 544 604 | 64,5% | 32 774 486 | 32,8% | 2 746 852 | 100 065 942 | 3,3% |

Литва | 114 458 156 | 62,2% | 61 109 392 | 33,2% | 8 370 251 | 183 937 800 | 6,1% |

Малта | 5 212 565 | 99,4% | 0,0% | 29 765 | 5 242 331 | 0,2% |

Полша | 528 130 703 | 67,3% | 247 053 953 | 31,5% | 9 419 180 | 784 603 837 | 26,0% |

Словакия | 82 362 076 | 53,1% | 71 696 734 | 46,3% | 927 381 | 154 986 191 | 5,1% |

Словения | 22 326 262 | 45,3% | 26 911 481 | 54,7% | 49 237 743 | 1,6% |

Румъния | 180 683 377 | 56,5% | 122 030 336 | 38,2% | 16 947 321 | 319 661 035 | 10,6% |

Гърция | 2 503 744 174 | 2 450 738 235 | 1 152 286 728 |

Испания | 11 788 531 423 | 9 838 026 775 | 3 094 434 304 |

Ирландия | 573 575 321 | 570 010 223 | 55 745 185 |

Португалия | 3 156 539 424 | 2 427 127 170 | 1 077 862 318 |

ЕС 4 | 18 022 390 343 | 15 285 902 403 | 5 380 328 535 |

Кипър | 54 014 695 | 31 793 262 | 22 221 433 |

Чешка република | 1 228 077 241 | 796 786 963 | 431 290 278 |

Естония | 427 034 848 | 289 151 602 | 137 883 246 |

Унгария | 1 482 597 185 | 780 102 018 | 702 495 167 |

Латвия | 713 862 336 | 499 522 087 | 214 340 249 |

Литва | 846 449 583 | 559 974 524 | 265 380 251 |

Малта | 21 966 289 | 17 529 702 | 4 436 587 |

Полша | 5 634 539 614 | 2.871 741 538 | 2 762 798 076 |

Словакия | 766 250 297 | 539 212 844 | 227 037 453 |

Словения | 254 198 103 | 162 579 583 | 91 618 520 |

ЕС 10 | 11 428 990 190 | 6 548 394 123 | 4 859 501 260 |

България | 879 941 333 | 350 021 546 | 529 813 137 |

Румъния | 2 043 037 858 | 1 040 128 078 | 1 002 599 040 |

ЕС 2 | 2 922 979 191 | 1 390 149 624 | 1 532 412 177 |

ОБЩО | 32 374 359 723 | 23 224 446 150 | 11 772 241 972 |

Приключване на проекти от периода 2000—2006 г.

През 2008 г. бяха приключени 49 проекта по Кохезионния фонд и бивши проекти по ИСПА с общ размер на плащанията от 750 милиона EUR. В края на 2008 г. общият брой на приключени проекти по Кохезионния фонд от периода 2000—2006 г. (включително бивши проекти по ИСПА) достигна 216, а броят на неприключените проекти намаля на 976 от общо 1 192 проекта. В таблица 4 е представена информация по държави-членки за приключените до края на 2008 г. проекти.

Таблица 4: Брой на проектите по Кохезионния фонд, приключени до края на 2008 г. (включително бивши проекти по ИСПА)

Държава-членка | Общ брой на проектите по Кохезионня фонд | Проекти, приключени в края на 2008 г. | Брой на неприключените проекти към края на 2008 г. |

Брой на проектите | Общ размер на плащанията в евро |

Гърция | 124 | 34 | 886 825 780 | 90 |

Испания | 407 | 80 | 2.363 473 998 | 327 |

Ирландия | 10 | 3 | 250 368 797 | 7 |

Португалия | 109 | 24 | 580 082 620 | 85 |

ЕС 4 | 650 | 141 | 4 080 751 195 | 509 |

Чешка република | 58 | 14 | 192 671 263 | 44 |

Естония | 37 | 14 | 75 086 815 | 23 |

Кипър | 2 | 0 | 0 | 2 |

Латвия | 46 | 10 | 44 331 604 | 36 |

Литва | 51 | 9 | 82 084 499 | 42 |

Унгария | 47 | 10 | 11 153 890 | 37 |

Малта | 3 | 0 | 0 | 3 |

Полша | 130 | 5 | 27 825 974 | 125 |

Словения | 28 | 6 | 55 213 444 | 22 |

Словакия | 39 | 4 | 6 880 841 | 35 |

ЕС 10 | 441 | 72 | 495 248 330 | 369 |

България | 38 | 1 | 950 121 | 37 |

Румъния | 63 | 2 | 1 794 822 | 61 |

ЕС 2 | 101 | 3 | 2 744 943 | 98 |

ОБЩО | 1 192 | 216 | 4 578 744 468 | 976 |

2. Икономическа среда и условия на финансиране

С Регламент (ЕО) № 1164/94 на Съвета, който регулира действието на Кохезионния фонд за одобрените преди края на 2006 г. проекти[1], плащанията по линия на фонда се обвързват с условия от сферата на бюджетната политика. В него се предвижда, че „нови проекти, или в случаите на важни проекти, няма да се финансират от фонда нови етапи от даден проект за държава-членка, в случай че Съветът с квалифицирано мнозинство и по предложение на Комисията установи, че държавата-членка […] не е изпълнила [своята програма за стабилност или конвергенция] по такъв начин, че да избегне прекомерния дефицит“. В края на 2008 г. по отношение на една държава-членка, която отговаряше на условията за подкрепа по Кохезионния фонд (Унгария), продължаваше да е в ход процедурата при прекомерен дефицит (ППД), която според гореспоменатия регламент може при някои условия да доведе до прекъсването на трансферите от фонда. Не се наложи обаче приемането на такава мярка, тъй като въз основа на наличната информация Съветът реши, че унгарското правителство е действало по начин, който съответства на препоръката му. Както е отбелязано в предишния годишен доклад, през юли 2008 г. Съветът реши да отмени ППД по отношение на Словакия, Португалия, Полша и Чешката република.

Процедурата при прекомерен дефицит спрямо Унгария започна веднага след присъединяването ѝ през 2004 г. поради общ държавен дефицит за 2003 г. от 5,9 %. Оттогава на два пъти, през януари 2005 г. и през ноември 2005 г., беше обърнато внимание на неспособността на Унгария да предприеме резултатни действия, за да отговори на препоръките на Съвета. Тъй като Унгария не е член на еврозоната, тя се ползва от специална дерогация при изпълнението на по-нататъшните етапи от ППД. През юли 2007 г. Съветът излезе с нов набор от препоръки по силата на член 104, параграф 7 от Договора. При нито един от тези случаи обаче Комисията не препоръча на Съвета прекъсване на изпълнението на ангажиментите по Кохезионния фонд. През юли 2009 г. Съветът реши поради икономическата криза да определи 2011 г. като нов срок за прекратяването на прекомерния дефицит в съответствие с член 104, параграф 7.

С Регламент (ЕО) № 1084/2006 на Съвета, който регулира действието на Кохезионния фонд за периода 2007—2013 г.[2], бяха отстранени някои неясноти около прилагането в миналото на условията за финансиране от Кохезионния фонд. В него се предвижда, че с решение по силата на член 104, параграф 8 Комисията може да предложи прекъсване на подпомагането от Кохезионния фонд. От своя страна Съветът може да вземе решение за прекъсване изцяло или частично на поетите задължения от фонда, считано от 1 януари на годината, следваща решението за прекъсване. Ако по-късно Съветът установи, в контекста на процедурата при прекомерен дефицит, че държавата-членка е предприела необходимите коригиращи действия, това автоматично предполага вземането на решение за отмяна на прекъсването на поетите задължения от Кохезионния фонд. Беше създаден правилник за повторно вписване в бюджета на поетите задължения, станали обект на прекъсване.

3. Проверки и финансови корекции

2008 беше година на застъпване на управлението на окончателния етап от изпълнението на програмния период 2000—2006 г., включително подготовката за приключването му, и началото на програмния период 2007—2013 г. Следователно трябваше действащите през 2008 г. механизми за управление и контрол да се занимаят както с рисковете, свързани с подготовката за приключване на предишни програми и проекти, така и с рисковете около създаването на системите за управление и контрол в новите програми.

Одитна дейност по отношение на програмния период 1994—1999 г. в ЕС-4 (Гърция, Ирландия, Португалия, Испания).

Прегледът на приключванията на проекти по Кохезионния фонд по отношение на периода 1994—1999 г. обхвана 10 % от проектите по Кохезионния фонд, като това представляваше 20 % от съфинансираните през този период разходи. Работата на място беше завършена през 2003 г., като основните открити пропуски се отнасяха до недостатъчните проверки на управлението, довели в резултат до наличие на недопустими разходи и нарушения на правилата за обществените поръчки. Процедурите за финансови корекции, започнали в резултат на прегледа на приключванията, завършиха през 2008 г., с изключение на три оставащи проекта (два в Испания, един в Португалия), които ще бъдат завършени през 2009 г.

Одитна дейност по отношение на програмния период 2000—2006 г. в ЕС-14 (ЕС-10 + ЕС-4).

През 2008 г. по отношение на държавите-членки от ЕС-14 бяха осъществени четири одитни мисии, които се занимаха с последващите действия, предприети в отговор на препоръки от предишни одити. Освен това бяха проведени пет мисии за проучване на органа по прекратяване, за се провери подготовката на държавата-членка за приключването и да се установят и минимизират свързаните с това рискове.

През 2008 г. Генерална дирекция „Регионална политика“ прегледа декларациите за приключване, предадени с оглед приключването на проектите от 2000—2006 г. по Кохезионния фонд, от които 60 (представляващи 5 % от всички проекти по Кохезионния фонд) се отнасяха до испански проекти.

Друга одитна дейност по отношение на програмния период 2000—2006 г. включваше преглед на годишните доклади относно контрола по силата на член 12 от Регламент (ЕО) № 1386/2002. По-голямата част от докладите бяха анализирани до края на 2008 г. и на държавите-членки бяха изпратени отговори с коментар, а където беше необходимо, и искания за допълнителна информация, така че да е възможно да се разчита във възможно най-голяма степен на резултатите от националната одитна дейност. Освен това през 2008 г. бяха получени няколко одитни доклада за националните системи.

През февруари 2008 г. беше проведена последната за 2007 г. среща от поредицата годишни двустранни координационни срещи с Генерална дирекция „Регионална политика“. Поради това, че 2008 година беше преходна, беше решено двустранните координационни срещи за 2008 г. да бъдат отложени за първата половина на 2009 г. Двустранните срещи с национални одитни органи се провеждат ежегодно с цел обмен на информация относно протичането на одитната дейност и обсъждане на напредъка по отношение на проверките чрез извадки и последващите действия в отговор на констатациите на одита. Срещите през 2009 г. ще се занимаят с въпроси, отнасящи се до програмните периоди за 2000—2006 г. и за 2007—2013 г.

Въздействие на контрола

Финансови корекции

В изпълнение на надзорните си функции Генерална дирекция „Регионална политика“ е следвала подход на преустановяване на междинните плащания и прилагане на финансови корекции от момента, в който се установят сериозни пропуски, застращаващи връщането на предоставени на държавите-членки средства от фондовете. Тя изготви също и преработен процедурен наръчник за опростяването на вътрешните правила за приемането на решения за преустановяване и за корекции.

В случаите когато след направени надлежни проверки, Комисията установи, че сертифицираните разходи в заявление за междинно плащане са свързани със сериозна нередност и от държавата-членка не е предприета незабавна корективна мярка, започва процедурата за официално преустановяване на плащанията. Във връзка с Кохезионния фонд през 2008 г. Генерална дирекция „Регионална политика“ прие едно решение за преустановяване на плащанията по отношение на България за два проекта в пътния сектор.

През 2008 г., като последващи действия след одити, извършени от Комисията или Сметната палата, или разследвания на ОЛАФ, бяха извършени финансови корекции с общ размер от 92,7 милиона EUR. Този общ размер включва 38,2 милиона EUR, които са свързани с проекти от програмния период 1994—1999 г., и 54,5 милиона EUR за периода 2000—2006 г. Корекциите бяха наложени или с официални решения на Комисията (66,2 милиона EUR) или бяха приети от държавите-членки, без да е необходимо решение (26,5 милиона EUR).

Бяха приети четири решения на стойност от 31,5 милиона EUR за финансови корекции по отношение на проекти по Кохезионния фонд за програмния период 1994—1999 г. и девет решения на стойност от 34,7 милиона EUR за програмния период 2000—2006 г.

От корекциите на стойност 26,5 милиона EUR, приети от държавите-членки, 6,7 милиона EUR се отнасяха до периода 1994—1999 г. и 19,8 милиона EUR за периода 2000—2006 г. Те са осъществени чрез приспадания от заявления за плащане или от остатъка, платим при приключването на проекта.

В таблица 5 са посочени сумите на финансовите корекции по държави-членки и по програмен период.

Таблица 5: Финансови корекции във връзка с Кохезионния фонд през 2008 г. по период и по страни (в евро)

Държава-членка | Кохезионен фонд | ОБЩО |

Период 2000—2006 г. | Период 1994—1999 г. |

Гърция | 23 405 436 | 5 674 477 | 29 079 913 |

Испания | 19 927 164 | 32 483 151 | 52 410 315 |

Ирландия | - | - | - |

Португалия | 11 062 188 | - | 11 062 188 |

ЕС 4 | 63 259 764 | 38 157 628 | 92 552 416 |

Кипър | - | - | - |

Чешка република | - | - | - |

Естония | 125 073 | - | 125 073 |

Унгария | - | - | - |

Латвия | - | - | - |

Литва | 65 833 | - | 65 833 |

Малта | - | - | - |

Полша | 123 | - | 123 |

Словения | - | - | - |

Словакия | - | - | - |

ЕС 10 | 191 029 | - | 191 029 |

България | 6 156 | - | 6 156 |

Румъния | - | - | - |

ЕС 2 | 6 156 | - | 6 156 |

ОБЩО | 54 591 973 | 38 157 628 | 92 749 601 |

Системи за управление и контрол

В годишния доклад за дейността на Генералната дирекция за 2008 г. за функционирането на системите за управление и контрол (2000—2006 г.) беше представено становище без резерви, което означава, че в ключовите елементи на системите липсват съществени недостатъци, по отношение на системите на Кохезионния фонд в седем държави-членки (Кипър, Естония, Унгария — транспортен сектор, Латвия, Малта, Португалия и Словения), които съставляват 15,45 % от направените през 2008 г. плащания като дял от общия размер на плащанията по линия на Кохезионния фонд.

За десет държави-членки, представляващи 84,55 % от плащанията по Кохезионния фонд през 2008 г., становището съдържаше резерви, което означава наличието на съществени недостатъци в ключовите елементи на системите. Това важи за България, Чешката република, Гърция, Унгария (в сектора на околната среда), Ирландия, Литва, Полша, Румъния, Словакия и Испания. Във всички случаи въздействието на недостатъците беше счетено за умерено, освен за пътния сектор в България.

За пътния сектор в България становището съдържаше резерви, като въздействието на съществените недостатъци върху ключови елементи на системата е счетено за значително. Съответно в годишния доклад за дейността на Генералната дирекция за 2008 г. беше направена резерва по отношение на пътния сектор в България. По тази причина Комисията преустанови плащанията за български проекти в пътния сектор за периода между юли 2008 г. и май 2009 г.

Подробности във връзка с одитите и финансовите корекции са посочени за всяка държава-членка в приложението към този доклад.

4. Нередности, нотифицирани от държавите-членки

В съответствие с Регламент (ЕО) № 1831/94 през 2008 г. държавите-членки са изпратили на Комисията 140 нотификации за нередности, които се отнасят до съфинансирани проекти, за сума от общо 56 328 911 EUR. От тази сума са били възстановени 19 768 042 EUR, а остатъкът следва да бъде възстановен. Испания, Португалия, Унгария и Гърция са държавите-членки, докладвали най-много случаи (съответно 64, 22, 13 и 12). Случаите, докладвани от Испания, представляват 46 % от общия брой и 44 % от въпросната сума. Трябва да се отбележи обаче, че с три нотификации за периода 1994—1999 г. Ирландия заема второто място по размери на сумата, следвана от Литва.

В сравнение с предишната година броят на нотификациите показва увеличение, като спадът в размера на сумите е драстичен. Основните видове докладвани нередности са недопустими разходи и нарушения на правилата за обществените поръчки. Тези две категории обхващат почти 75 % от всички докладвани случаи. Литовските органи обаче докладваха два случая на „съмнения за измами“. Размерът на сумите по двата случая все още не е изчислен.

В таблица 6 са показани броят на нередностите и съответният им финансов размер, съобщени от държавите-членки през 2008 г. по силата на Регламент (EО) № 1831/94.

Таблица 6: Нередности, съобщени от държавите-членки през 2008 г. (в евро)

Държава-членка | Брой нередности | Финансов размер | Суми, подлежащи на връщане |

Гърция | 12 | 4 937 771 | 326 398 |

Испания | 64 | 24 827 955 | 14 442 900 |

Ирландия | 3 | 9 498 140 | 0 |

Португалия | 22 | 5 655 879 | 2 602 188 |

EС 4 | 101 | 44 919 745 | 17 371 486 |

Кипър | 0 | 0 | 0 |

Чешка република | 2 | 88 210 | 0 |

Естония | 2 | 129 614 | 0 |

Унгария | 13 | 1 400 938 | 1 033 292 |

Латвия | 5 | 86 279 | 86 279 |

Литва | 8 | 8 280 568 | 47 056 |

Малта | 0 | 0 | 0 |

Полша | 7 | 214 754 | 65 550 |

Словения | 0 | 0 | 0 |

Словакия | 2 | 1 208 803 | 1 164 379 |

EС 10 | 39 | 11 409 166 | 2 396 556 |

ОБЩО | 140 | 56 328 911 | 19 768 042 |

5. Оценка

Комисията и държавите-членки извършват преценка и оценка на всички съфинансирани проекти. Проектите, които ще бъдат финансирани от фонда, се приемат от Комисията в съгласие с държавите-членки бенефициери.

Всяко заявление за съдействие се придружава от анализ на разходите и ползите от проекта. Анализът на разходите и ползите трябва да показва, че социалните и икономически ползи в средносрочен план са пропорционални на мобилизираните финансови ресурси. Комисията разглежда анализа на разходите и ползите въз основа на принципите, определени в ръководството за анализ на разходите и ползите. Ръководството, чието първо издание бе публикувано през 2003 г., беше актуализирано през 2008 г., за да включи промените в политиките на Общността, финансовите инструменти и новата регулаторна рамка, по силата на която ще бъдат финансирани големи проекти през програмния период 2007—2013 г.

През 2008 г. Комисията продължи да оказва съдействие на държавите-членки чрез мерки за изграждане на капацитет, които целят да подобрят последователността при финансовия и икономически ex-ante анализ на проектите. В резултат на това ръководството бързо придоби широко разпространение, както сред държавните служители в държавите-членки и страните кандидатки, така и сред служителите във финансови институции и консултантите, участващи в подготовката и оценката на големи проекти. Ето защо Ръководството беше публикувано в хартиен вариант, като предоставя методологични указания на организаторите на проекти в държавите-членки и служи за ориентир на служителите на Комисията, участващи в процеса на преценка на големи проекти.

Освен това Комисията извършва ex-post оценка на извадки от съфинансирани от Кохезионния фонд проекти. Последната оценка беше публикувана през 2005 г. и в нея се анализираше извадка от 200 проекта, изпълнени в периода 1993—2002 г. Следващата ex-post оценка ще започне през последното тримесечие на 2009 г. и ще се занимае с извадка от проекти по Кохезионния фонд и бивши проекти по ИСПА, изпълнявани в периода 2000—2006 г.

6. Информация и публичност

Както бе посочено в годишния доклад за 2007 г., считано от 1 януари 2007 г., решаването на свързаните с Кохезионния фонд въпроси се провежда в рамките на Комитета за координиране на фондовете (COCOF, в съответствие с Регламент (ЕО) № 1083/2006).

На следните срещи на Комитета за координиране на фондовете (COCOF) бяха представени или обсъдени, освен въпроси от общ и за ЕФРР, и за Кохезионния фонд интерес, и някои въпроси от специален интерес за Кохезионния фонд: през февруари — ревизиран вариант на „Указания за изменение на проекти по Кохезионния фонд за периода 2000—2006 г.“, а през април — „Указания за приключването на проекти по Кохезионния фонд и бивши проекти по ИСПА за периода 2000—2006 г.“, които бяха приети от Комисията на 4 април (SEC(2008)415).

Що се отнася до мерките на Комисията за информиране и публичност, през 2008 г. вниманието беше насочено към изпълнението на изискванията за публичност за периода 2007—2013 г. Едно от най-сериозните предизвикателства се състоеше в прегледа на съвместимостта на комуникационните планове, както се изисква от Регламент (ЕО) № 1828/2006 на Комисията. Срещи на мрежата от отговарящи за комуникацията служители, натоварени с изпълнението на правилата за информация и публичност на ЕФРР и Кохезионния фонд („INFORM“), се проведоха през юни и ноември. Генерална дирекция „Регионална политика“ публикува „Преглед на комуникационните планове за периода 2007—2013 г. относно политиката на сближаване на ЕС – Дейности на националните и регионалните управляващи органи в областта на комуникацията“. Прегледът, материалите от срещите на INFORM, както и различни инструменти за информация и публичност, предназначени и за Кохезионния фонд и за ЕФРР, могат да бъдат намерени на специално подготвен за целта уебсайт[3].

[1] На базата на член 6 от Регламент (ЕО) № 1164/94 на Съвета.

[2] Регламент на Съвета (ЕО) № 1084/2006 от 11 юли 2006 г.

[3] http://ec.europa.eu/regional_policy/country/commu/index_en.cfm?nmenu=1